Fliekresensie: ‘Dis gitswart humor wat jou sal laat gril’THE ESTATE ⭐⭐⭐⭐/10 Met Toni Colette en Anna Faris Regisseur: Dean Craig Slegs in teaters Jy ken die storie: Humor is persoonlik. Wat vir my snaaks is, is nie noodwendig vir jou snaaks nie. Dit moet jou anti-humor-virus-inspuiting wees teen The Estate, want dit voel of jy langs ŉ oop graf tussen bedroefdes staan en skaterlag. Dis gitswart humor wat jou sal laat gril. Twee platvloerse sussies, gespeel deur Toni Collette en Anna Faris, haas hulle na hul aaklige tante, ŉ verbysterende kreatuur, gespeel deur Kathleen Turner. Saam met haar is haar gruwelooslike grieselgees-familie, wat ook van hul siek tante wil erf. Wie gaan wen? Wees gewaarsku: Die humor is heeltemal oordrewe, soms grotesk. Dis baie donker en selfs skokkend. Dis nie Afrikaanse situasie-komedie snaaks nie, maar baie donkerder en gruweliker as dit. Die gemene planne waarmee hierdie onderduimse karakters te voorskyn kom, sal jou vir dae lank teister. The Estate is ŉ aangeleerde smaak. Vir sommige mag dit uitbundig plesierig wees, vir ander … Eisj! Anna Faris, Toni Collette en David Duchovny in ‘The Estate’. (Foto: IMDb) Slegs in teaters.